P. Hrušovský, podpredseda NR SR: (2001-12-18):
Pán predseda Národnej rady bude viesť ďalšie rokovanie Národnej rady. J. Migaš, predseda NR SR: Panie poslankyne, páni poslanci, ako som oznámil, o 17.00 hodine budeme hlasovať, žiadam vás, aby ste prišli do rokovacej miestnosti, budeme pokračovať v 53. schôdzi hlasovaním. (Reakcia z pléna.) Koľko kariet? Jednu? Čiže chvíľu počkáme, pretože vyhotovujú sa náhradné karty pre poslancov. (Technická prestávka.) J. Migaš, predseda NR SR: Panie poslankyne, páni poslanci, zaujmite svoje miesta, budeme pokračovať hlasovaním. Najprv pristúpime k hlasovaniu o prerokovaných návrhoch zákonov, ktorých predkladateľom je minister spravodlivosti. Hlasovať budeme o vládnom návrhu zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov (tlač 1106), v druhom čítaní. Spoločným spravodajcom je poslanec Kresánek. Pán poslanec, sme pripravení? Áno? Dobre. P. Kresánek, poslanec: Vážený pán predseda, vážený pán minister, vážené poslankyne, vážení poslanci, k tomuto zákonu chcem po prvé oznámiť, že ústavnoprávny výbor v neprítomnosti ďalších mojich kolegov, ktorí aj viedli spoločné spravodajcovstvo v prvom čítaní, medzi prvým a druhým čítaním, tu nie sú a výbor sa uzniesol na tom, že budem náhradníkom, znamená to, že mám splnomocnenie ústavnoprávneho výboru. Konštatujem, že spoločnú správu ste dostali pod č. 1106a k tomuto zákonu o súdnych exekútoroch a exekučnej činnosti. Okrem bodov, ktoré sú v spoločnej správe a ktoré budem odporúčať na schválenie a neschválenie podľa blokov, tak konštatujem, že v rámci rozpravy ešte odzneli od troch poslancov pozmeňujúce a doplňujúce návrhy, a to od pána poslanca Langoša, Ivanka a Šagáta. Konštatujem, že pozmeňujúci návrh pána poslanca Ivanka, druhý v poradí, dám o ňom hlasovať potom prednostne, pretože týka sa dátumu a termínu účinnosti, preto v bodoch o spoločnej správe o tomto bode, ktorý sa týka účinnosti tohto zákona, termínu, o ňom nebudeme hlasovať v bloku predmetných návrhov, ktoré by sme mali schváliť. Toľko, vážený pán predseda, vážené poslankyne, vážení poslanci, ak dovolíte, môžem začať... J. Migaš, predseda NR SR: Tak, pán spravodajca, najprv hlasujeme o pozmeňujúcich návrhoch zo spoločnej správy a potom budeme hlasovať o pozmeňujúcich návrhoch prednesených v rozprave. P. Kresánek, poslanec: Áno. Takže, vážení... J. Migaš, predseda NR SR: Jedine, ak by bol návrh na prerušenie rokovania o tomto bode alebo odloženie, vtedy by som dal, alebo by ste mali právo dať hlasovať o pozmeňujúcom návrhu. Ináč postupujem v súlade s rokovacím poriadkom. Čiže najprv pozmeňujúce návrhy, ktoré sú prednesené v spoločnej správe, a potom pôjdu pozmeňujúce návrhy v rozprave, ako boli prednesené v rozprave. Takže nech sa páči. P. Kresánek, poslanec: Takže, vážený pán predseda, vážené panie poslankyne, vážení poslanci, najprv budeme hlasovať spoločne o bodoch 1, 2, 3, 5, 6, 7, 8, 9 a 10. Takže, vážený pán predseda, môžete dať hlasovať spoločne o bodoch 1, 2, 3, 5, 6, 7, 8, 9, 10 s návrhom gestorského výboru schváliť ich. J. Migaš, predseda NR SR: Panie poslankyne, páni poslanci, budeme hlasovať o bodoch 1, 2, 3, 5, 6, 7, 8, 9 a 10 s odporúčaním gestorského výboru schváliť ich. Prezentujme sa a hlasujme, ako uviedol pán spravodajca, hlasujeme. Hlasujeme o bodoch 1, 2, 3, 5, 6, 7, 8, 9, 10 s odporúčaním výboru schváliť ich. (Hlasovanie.) Prítomných je 104 poslancov, za 98, proti nikto, zdržali sa 2, nehlasovali 4. Konštatujem, že tieto pozmeňujúce návrhy sme schválili. Ďalšie. P. Kresánek, poslanec: Teraz by sme mali odsúhlasiť termín účinnosti tohto zákona, obsahuje ho pozmeňujúci návrh pána poslanca Ivanka. Takže, vážený pán predseda, môžete dať hlasovať... (Reakcia z pléna: Peter, najskôr o bode 4 zo spoločnej správy.) J. Migaš, predseda NR SR: Pokoj, pokoj, pokoj. P. Kresánek, poslanec: V poriadku, je tu... J. Migaš, predseda NR SR: Keď ste uviedli, pán spravodajca, body 1, 2, 3, 5, 6 atď., neuviedli ste bod 4, čiže teraz budeme hlasovať o bode 4 a uveďte odporúčanie gestorského výboru. (Ruch v sále.) Upokojte sa, panie poslankyne, páni poslanci. O bode 4. P. Kresánek, poslanec: Áno, takže, vážený pán predseda, dajte hlasovať osobitne o bode 4. Gestorský výbor tento predmetný návrh odporúča neschváliť. J. Migaš, predseda NR SR: Hlasujeme o bode č. 4 s odporúčaním gestorského výboru neschváliť ho. Prezentujme sa a hlasujme. Hlasujeme. Pán spravodajca, dávajte pozor, aby všetky body, ktoré boli prednesené zo spoločnej správy, aby sme o nich hlasovali, dobre? (Hlasovanie.) Prítomných je 103 poslancov, za 6, proti 66, zdržalo sa 28, nehlasovali 3. Bod č. 4 sme neschválili. Ďalší. P. Kresánek, poslanec: Ďakujem. Vážený pán predseda, teraz môžete dať hlasovať o pozmeňujúcom návrhu pána poslanca Ivanka, ktorý navrhuje, že v čl. 3 bude text znieť, že tento zákon nadobúda účinnosť „1. februára 2002“. Je to pozmeňujúci návrh, ktorý bod 11 vlastne vylučuje. (Reakcie z pléna.) J. Migaš, predseda NR SR: Tak... Pokoj, panie poslankyne, páni poslanci. Nehlasovali sme o bode č. 11. Čiže musíme hlasovať o bode č. 11 a potom budeme hlasovať o návrhu z rozpravy. Nech sa páči, pán spravodajca. Je to tak. Uveďte bod 11 zo spoločnej správy. Aké stanovisko zaujme Národná rada, potom sa bude hlasovať o návrhu z rozpravy. Nech sa páči. P. Kresánek, poslanec: Takže môžeme hlasovať o bode 11. Upozorňujem, že pán poslanec Ivanko dal pozmeňujúci návrh k tomuto bodu. J. Migaš, predseda NR SR: To je v poriadku, to je v poriadku, to potom k tomu Národná rada zaujme stanovisko. Aké je odporúčanie gestorského výboru pri bode č. 11, pán spravodajca? (Ruch v sále.) P. Kresánek, poslanec: Môžeme dať hlasovať. J. Migaš, predseda NR SR: Pán spravodajca, musíte uviesť v súlade s rokovacím poriadkom bod č. 11 zo spoločnej správy. Odporúčate schváliť alebo neschváliť, toto musíte urobiť. P. Kresánek, poslanec: Takže, vážený pán predseda, dajte hlasovať o bode 11 zo spoločnej správy. Keďže existuje lepší návrh pána poslanca Ivanka (veľký ruch v sále), gestorský výbor ho odporúča neschváliť. (Reakcia z pléna: Ale, ale, ale, gestorský výbor ho odporúča schváliť!) J. Migaš, predseda NR SR: Panie poslankyne, páni poslanci, upokojme sa, hlasujeme o bode č. 11, gestorský výbor ho odporúča schváliť. Národná rada sa rozhodne a poslanci sa rozhodnú, ako budú hlasovať, a potom bude návrh pána poslanca, ktorý je o tej istej veci, ale Národná rada zase rozhodne, ako sa postaví k tomuto návrhu. (Ruch v sále.) Čiže musíme hlasovať a musíme aj brať odporúčanie. Takže, panie poslankyne, hlasujeme o bode č. 11 s odporúčaním gestorského výboru schváliť ho. Hlasujeme. (Ruch v sále.) (Hlasovanie.) Prítomných je 104 poslancov, za 7, proti 67, zdržalo sa 24, nehlasovalo 6. To sú všetky zo spoločnej správy, áno? P. Kresánek, poslanec: Áno, to sú všetky body zo spoločnej správy. Ako prvý pozmeňujúci návrh podal pán poslanec Ján Langoš. Vážený pán predseda, môžete dať o ňom hlasovať. J. Migaš, predseda NR SR: Hlasujeme o návrhu pána poslanca Langoša. Hlasujeme. Hlasujeme o návrhu pána poslanca Langoša, to je prvý pozmeňujúci návrh, ktorý bol prednesený v rozprave. Hlasujeme o prvom pozmeňujúcom návrhu pána poslanca Langoša. (Hlasovanie.) Prítomných je 102 poslancov, za 40, proti 14, zdržalo sa 36, nehlasovalo 12. Návrh pána poslanca Langoša sme neschválili. Ďalší. P. Kresánek, poslanec: Vážený pán predseda, môžete dať hlasovať o druhom pozmeňujúcom návrhu, ktorý podal pán poslanec Ivanko. J. Migaš, predseda NR SR: Panie poslankyne, páni poslanci, budeme hlasovať o návrhu pána poslanca Ivanka. Hlasujeme o návrhu pána poslanca Ivanka. (Hlasovanie.) Prítomných je 105 poslancov, za 96, proti nikto, zdržalo sa 6, nehlasovali 3. Návrh pána poslanca sme schválili. Ďalší. P. Kresánek, poslanec: Tretí pozmeňujúci návrh je od pána poslanca Tibora Šagáta. Pýtam sa teraz pána poslanca, či chce, aby sme hlasovali o obidvoch pozmeňujúcich návrhoch spoločne alebo zvlášť. Zvlášť. Ďakujem. Takže, vážený pán predseda, môžete dať hlasovať o prvom pozmeňujúcom návrhu pána poslanca Šagáta. J. Migaš, predseda NR SR: Dobre. Čiže hlasujeme najprv o prvom pozmeňujúcom návrhu pána poslanca Šagáta. Hlasujeme. O prvom pozmeňujúcom hlasujeme. (Hlasovanie.) Prítomných je 106 poslancov, za 63, proti 22, zdržalo sa 21, všetci hlasovali. Tento návrh sme schválili. Druhý návrh pána poslanca Šagáta. P. Kresánek, poslanec: Áno, môžete dať hlasovať. J. Migaš, predseda NR SR: Čiže budeme hlasovať o druhom pozmeňujúcom návrhu. Hlasujeme. Hlasujeme o druhom pozmeňujúcom návrhu pána poslanca Šagáta. (Hlasovanie.) Prítomných je 107 poslancov, za 68, proti 12, zdržalo sa 23, nehlasovali 4. Tento pozmeňujúci návrh sme schválili. P. Kresánek, poslanec: Vážený pán predseda, vyčerpali sme pozmeňujúce návrhy zo spoločnej správy aj od poslancov, ktoré odzneli v rozprave, preto môžete dať hlasovať, kto súhlasí s tým, aby sme prerokovali tento návrh zákona v treťom čítaní. J. Migaš, predseda NR SR: Prezentujme sa a hlasujme. Hlasujeme o návrhu pána spravodajcu, aby sme tento zákon prerokovali v treťom čítaní. Hlasujeme. (Hlasovanie.) Prítomných je 109 poslancov, za 74, proti 5, zdržalo sa 26, nehlasovali 4. Pristúpime teda k tretiemu čítaniu o tomto vládnom návrhu zákona . Otváram rozpravu v rámci tretieho čítania. Pýtam sa, či niekto z poslancov chce podať návrhy podľa § 85 zákona o rokovacom poriadku. Nie je to tak. Vyhlasujem rozpravu za skončenú. Keďže v rámci tohto čítania neboli podané žiadne návrhy podľa § 86 zákona o rokovacom poriadku, pristúpime k hlasovaniu o vládnom návrhu zákona ako o celku. Áno, pán spravodajca? P. Kresánek, poslanec: Áno, náš gestorský výbor ho odporúča schváliť. J. Migaš, predseda NR SR: Prezentujme sa a hlasujme. Hlasujeme o návrhu zákona ako o celku. (Hlasovanie.) Prítomných je 106 poslancov, za 70, proti 8, zdržalo sa 24, nehlasovali 4. Konštatujem, že sme schválili vládny návrh novely Exekučného poriadku. Ďalej hlasujeme o vládnom návrhu zákona, ktorým sa mení a dopĺňa zákon Slovenskej národnej rady č. 132/1990 Zb. o advokácii v znení zákona č. 302/1999 Z. z. a o doplnení zákona č. 455/1991 Zb. o živnostnenskom podnikaní (živnostenský zákon) v znení neskorších predpisov (tlač 1112), v druhom čítaní. Budeme hlasovať o tlači 1112 v druhom čítaní. Spoločným spravodajcom je opäť pán poslanec Kresánek. Pán poslanec, sme pripravení hlasovať? Áno, nech sa páči, tak uvádzajte hlasovanie, sme v druhom čítaní. P. Kresánek, poslanec: Vážený pán predseda, vážený pán minister, vážené poslankyne, vážení poslanci, spoločná správa nám odporúča spoločne hlasovať o bodoch tak, ako sú uvedené v spoločnej správe. Okrem toho z diskusie vyplynuli pozmeňujúce návrhy, ktoré podali, prvý podal pán poslanec Slafkovský, druhý pán poslanec Malchárek, tretí pán poslanec Kresánek. A to sú všetky pozmeňujúce návrhy, ktoré vyplynuli z diskusie. Spoločne o bodoch, ak budeme hlasovať, tak tieto spoločné body sú s návrhom, ktorý podal pán poslanec Malchárek, v konflikte dva, a preto potom dám na zvláštne hlasovanie. Takže v prvom rade pristúpime k bodom, ktoré gestorský výbor odporúča schváliť, a to sú body 1, 3, 4, 5, 11, 15. A upozorňujem, že bod 17 sa týka termínu účinnosti, ktorého sa týka tiež ďalší pozmeňujúci poslanecký návrh. Takže o tom dám potom, samozrejme, hlasovať osobitne. (Ruch v sále.) J. Migaš, predseda NR SR: Pokoj, pokoj, pokoj. Je príliš veľa záujmov a potom aj veľa našepkávačov, takže sa upokojte, panie poslankyne, páni poslanci. P. Kresánek, poslanec: Musím panie poslankyne, pánov poslancov upozorniť na to, že pokiaľ je tu pozmeňujúci návrh pána poslanca Malchárka, ktorým sa navrhuje hlasovať proti o bodoch 53, 54 návrhu, týka sa to potom aj účinnosti, tak tieto body chápem tak, že ich treba vyňať na zvláštne hlasovanie. (Reakcie z pléna.) J. Migaš, predseda NR SR: Dobre. Pán spravodajca, najprv musíme hlasovať o bodoch zo spoločnej správy, § 83 ods. 1 zákona o rokovacom poriadku je v tomto smere jasný. Rokujeme a hlasujeme o pozmeňujúcich návrhoch zo spoločnej správy. Vy poviete, ktoré odporúčate schváliť, ktoré neschváliť a o ktorých poviete, že hlasujeme spoločne, a o ktorých oddelene. Toto jednoducho uveďte zo spoločnej správy, potom prejdeme k pozmeňujúcim návrhom, ktoré sú prednesené v rozprave, ako boli uvedené, a Národná rada rozhodne o týchto bodoch svojím hlasovaním. Čiže podľa § 83 ods. 1 uvádzajte, nijaké iné špekulácie jednoducho netreba tu vnášať do Národnej rady. Čiže teraz uveďte, ktoré body vynášate na spoločné hlasovanie a s akým odporúčaním. P. Kresánek, poslanec: Gestorský výbor odporúča schváliť spoločne tieto body 1, 3, 4, 5, 11, 13 a 15. (Reakcie z pléna.) Bod 17 je vyňatý na osobitné hlasovanie. (Ruch v sále.) J. Migaš, predseda NR SR: Panie poslankyne, páni poslanci, vyhlasujem 5-minútovú prestávku, aby si pán spravodajca pripravil veci na hlasovanie, pretože nie je možné takýmto spôsobom hlasovať a doplňovať veci. Pripraví si veci na hlasovanie a potom budeme pokračovať. (Potlesk.) (5-minútová prestávka.) J. Migaš, predseda NR SR: Panie poslankyne, páni poslanci, nech sa páči, zaujmite miesta v rokovacej miestnosti, budeme pokračovať v hlasovaní o tlači 1112, druhé čítanie. Budeme pokračovať, čiže sme pred hlasovaním o pozmeňujúcich návrhoch zo spoločnej správy. Nech sa páči, pán spravodajca, uveďte hlasovanie. P. Kresánek, poslanec: Vážený pán predseda, zrekapitulujem teda, náš gestorský výbor odporúča spoločne schváliť tieto body 1, 3, 4, 5, 11, 13, 15 a 17. Spoločne body 7 a 8 odporúča náš gestorský výbor neschváliť. A tiež spoločne body 2, 6, 9, 10, 12, 14 a 16 odporúča náš gestorský výbor neschváliť. Na základe diskusie musíme vyňať bod 17 a 12 a 14 z tých, ktoré som čítal. Takže teraz po prvé budeme s odporúčaním schváliť hlasovať spoločne o bodoch 1, 3, 4, 5, 11, 13 a 15. Môžete dať hlasovať, vážený pán predseda. (Reakcie z pléna.) J. Migaš, predseda NR SR: Pokoj, pokoj. Zopakujem, panie poslankyne, páni poslanci, hlasujeme o bodoch zo spoločnej správy 1, 3, 4, 5, 11, 13 a 15 s odporúčaním gestorského výboru schváliť ich. Prezentujme sa a hlasujme. Zo spoločnej správy, pravdaže. Hlasujeme o bodoch 1, 3, 4, 5, 11, 13 a 15 s odporúčaním gestorského výboru schváliť ich. (Hlasovanie.) Prítomných je 101 poslancov, za 86, proti nikto, zdržalo sa 7, nehlasovalo 8. Konštatujem, že tieto pozmeňujúce návrhy sme schválili. Ďalej. P. Kresánek, poslanec: Ďalej, vážený pán predseda, môžete dať hlasovať spoločne o bodoch 7 a 8, ktoré gestorský výbor odporúča neschváliť. J. Migaš, predseda NR SR: Čiže budeme hlasovať o bodoch č. 7 a 8 s odporúčaním gestorského výboru neschváliť ich. Hlasujeme o bodoch č. 7 a 8 s odporúčaním gestorského výboru neschváliť ich. Hlasujeme o bodoch 7 a 8. (Hlasovanie.) Prítomných je 101 poslancov, za 1, proti 83, zdržalo sa 12, nehlasovalo 5. Tieto pozmeňujúce návrhy zo spoločnej správy sme neschválili. Ďalej. P. Kresánek, poslanec: Teraz môžete, pán predseda, dať hlasovať spoločne o bodoch 2, 6, 9, 10 a 16 s odporúčaním gestorského výboru tieto návrhy neschváliť. J. Migaš, predseda NR SR: Hlasujeme o bodoch 2, 6, 9, 10, 16 s odporúčaním gestorského výboru neschváliť ich. Hlasujeme. Hlasujeme o bodoch 2, 6, 9, 10, 16 s odporúčaním neschváliť ich. (Hlasovanie.) Prítomných je 101 poslancov, za nikto, proti 63, zdržalo sa 35, nehlasovali 3. Tieto návrhy sme neschválili. Ďalej. P. Kresánek, poslanec: Vážený pán predseda, teraz body, ktoré sú požiadané na základe pozmeňujúcich návrhov na zvláštne hlasovanie, je to konkrétne bod 17, ktorý sa týka termínu, a náš gestorský výbor ho odporúčal schváliť. Ale je tu iný návrh, ktorý... (Reakcie z pléna.) J. Migaš, predseda NR SR: Hlasujeme o bode č. 17, pretože bola požiadavka o ňom hlasovať osobitne, je to bod zo spoločnej správy. Prezentujme sa a hlasujme. Hlasujeme o bode č. 17 zo spoločnej správy s odporúčaním gestorského výboru schváliť ho. Hlasujeme o bode č. 17. (Hlasovanie.) Prítomných je 101 poslancov, za 2, proti 55, zdržalo sa 38, nehlasovalo 6. Tento pozmeňujúci návrh sme neschválili. Ďalší. P. Kresánek, poslanec: Ďalšie body, ktoré sú na zvláštne hlasovanie, sú to body 12 a 14, ku ktorým existuje pozmeňujúci návrh. Gestorský výbor odporúčal tieto body neschváliť, čiže 12 a 14. J. Migaš, predseda NR SR: Čiže teraz budeme hlasovať spoločne o bodoch 12 a 14, áno? S odporúčaním gestorského výboru neschváliť ich. Hlasujeme o bodoch 12 a 14 s odporúčaním gestorského výboru neschváliť ich. Hlasujeme o bodoch 12 a 14 s odporúčaním neschváliť ich. (Hlasovanie.) Prítomných je 102 poslancov, za 21, proti 53, zdržalo sa 24, nehlasovali 4. Tieto body sme neschválili. To je všetko zo spoločnej správy, áno? P. Kresánek, poslanec: Áno, to je všetko zo spoločnej správy. Teraz v poradí návrhy tak, ako sme ich dostali v rozprave. Prvý podal pán poslanec Slafkovský. Pýtam sa, či trvá na hlasovaní o všetkých naraz alebo o každom zvlášť. J. Migaš, predseda NR SR: Pán poslanec Slafkovský, nech sa páči. Nahlas.